Andy Roddick

Andrew Stephen Roddick (prezývaný A-Rod; * 30. august 1982, Omaha, Nebraska) je bývalý americký profesionálny tenista. Je bývalou svetovou jednotkou. Aktuálne (15. august 2012) je v medzinárodnom rebríčku ATP na 21. mieste. V súčasnosti sú spolu s Rogerom Federerom hráčmi, ktorí sú najdlhšie v top 10 ATP.

Roddick bol hráč s tvrdým podaním a silným forhendom. Držal rekord v rýchlosti podania v profesionálnom tenise.

V auguste 2012 po víťaznom zápase prvého kola US Open oznámil po turnaji ukončenie kariéry. Posledný zápas odohral 5. septembra vo štvrtom kole turnaja proti Argentínčanovi Juanovi Martínovi del Potrovi, keď prehral 1:3 na sety.

Tenisová kariéra 
V roku 2000 skončil na prvom mieste svetového rebríčka juniorov, výhrou na Grand Slamoch Australian Open a US Open a účasťou vo štvrťfinále na French Open. Svoj prvý zápas ako profesionálny hráč vyhral na turnaji ATP Masters Series v Miami, kde sa dostal do druhého kola, kde ho porazil Andre Agassi.

Roku 2001 debutoval za daviscupovú reprezentáciu USA v zápase proti Švajčiarsku, výhrou nad Georgeom Bastlom. Opäť sa kvalifikoval na turnaj AMS Miami, kde porazil Harela Levyho, Marcela Riosa, Peta Samprasa a Andreia Pavela no následne ho v štvrťfinále vyradil Lleyton Hewitt. Prebojoval sa do 3. kola French Open, kde ho porazil Lleyton Hewitt a na Wimbledone, kde ho vyradil Goran Ivanišević. Do ďalšieho štvrťfinále podujatia série AMS sa prebojoval na turnaji v Montreale a následne ho v podujatí tej istej série v Cincinnati hneď v prvom kole porazil Gustavo Kuerten. Na US Open sa dostal až do štvrťfinále, kde ho vyradil Lleyton Hewitt. Stal sa najmladším hráčom, ktorý sa prebojoval do prvej 20. medzinárodného rebríčka ATP.

V roku 2002 vypadol na Australian Open hneď v druhom kole, v daviscupovej reprezentácii vyhral obe svoje dvojhry nad Slovenskom, neskôr rovnako nad Španielskom. Na French Open vypadol už v prvom kole, na Wimbledone v treťom a na US Open sa prebojoval do štvrťfinále, kde ho porazil legendárny krajan Pete Sampras. V septembri prehral v Davis Cupe obe svoje dvojhry proti Francúzsku.

Rok 2003 je u Andyho Roddicka často označovaný ako jeho najlepší rok. Už na jeho začiatku sa na Australian Open sa prebojoval do semifinále, keď v dramatickom štvrťfinále proti Maročanovi Younesovi El Aynaoui zvíťazil vo vyše päťhodinovej bitke v najdhlšie trvajúcom piatom sete v histórii Grand Slamu (2 hodiny 23 minút) zvíťazil v tie-breaku 21 – 19. Následne ho v semifinále vyradil Rainer Schuettler. Na French Open vypadol hneď v prvom kole, no hneď nato získal titul na turnaji Queen's Club v Londýne a hneď po ňom sa dostal až do finále Wimbledonu, kde ho porazil Roger Federer. Získal taktiež dva tituly série AMS a to v Montreale a Cincinnati. Po turnaji v Cincinnati zvíťazil Roddick na US Open a po štyroch rokoch sa od Andre Agassiho stal prvý Američan, ktorý skončil v koncoročonom hodnotení na 1. mieste. V daviscupovom zápase proti Slovensku jeden zápas vyhral a jeden prehral. Na turnaji šampiónov v Houstone postúpil do semifinále, kde ho vyradil Roger Federer.

Na Australian Open v roku 2004 sa Roddick prebojoval do štvrťfinále, opäť zvíťazil na turnaji AMS v Miami a vypadol v druhom kole na French Open. Následne sa opäť prebojoval do finále Wimbledonu, kde ho opäť vyradil Roger Federer. Do finále sa prebojoval aj v Montreale na turnaji AMS a zúčastnil sa aj olympijskych hier v Aténach, kde vypadol v treťom kole. Na US Open sa prebojoval do štvrťfinále a opäť sa zúčastnil turnaja šampiónov Houstone. Jeho koncoročné hodnotenie bolo 2. miesto.

Do semifinále Australian Open sa po druhýkrát prebojoval roku 2005, kde ho porazil Lleyton Hewitt. Na French Open vypadol v treťom kole a po tretíkrát sa prebojoval do finále Wimbledonu a po tretíkrát ho porazil Roger Federer. Na US Open prekvapujúco vypadol hneď v prvom kole.

V roku 2006 sa na Australian Open prebojoval do 4. kola, kde ho vyradil Marcos Baghdatis. Proti Rumunsku v Davis Cupe jeden zápas vyhral a jeden prehral, neskôr proti Čile oba vyhral. Na French Open vypadol v prvom kole a na Wimbledone v treťom. Zvíťazil na turnaji AMS v Cincinnati. Na US Open sa prebojoval až do finále, kde sa stretol s Rogerom Federerom, ktorý ho porazil v 4 setoch. V Davis Cupe proti Rusku prehral obe svoje dvojhry. Opäť sa prebojoval na koncoročný turnaj šampiónov, tentoraz v Šanghaji, kde nepostúpil zo základnej skupiny.

2007 
Prvý Roddickov turnaj v roku 2007 bol Australian Open, kde sa prebojoval až do semifinále, kde ho porazil budúci víťaz Roger Federer. V Davisovom pohári proti Česku vyhral oba svoje zápasy. Prebojoval sa do finále turnaja v Memphise, kde ho však porazil Tommy Haas. Na turnaji ATP Masters Indian Wells sa prebojoval až do semifinále, na turnaji ATP Masters Series Miami sa dostal do štvrťfinále, kde skrečoval.

Na turnaji French Open vypadol Roddick prekvapivo už v prvom kole, v nasledujúcom turnaji The Artois Championships, ktorý sa hral už na trávnatom povrchu však zvíťazil. Wimbledon, tretí grandslamový turnaj v roku znamenal pre Roddicka prebojovanie sa do štvrťfinále, kde prehral s Richardom Gasquetom, aj napriek tomu, že Roddick už viedol 2 – 0 na sety.

Svoj druhý titul v roku 2007 získal Roddick na tvrdom povrchu vo Washingtone, kde vo finále porazil prekvapenie turnaja,  vysokého Američana Johna Isnera.

2008 
Na Australian Open ako 6. nasadený vypadol už v 3.kole s 29. nasadeným nemcom Philippom Kohlschreiberom v 5-setovej dráme po setoch 4 – 6,6 – 3,6 – 7,7 – 6,6 – 8. Na French Open neštartoval a nedarilo sa mu ani vo Wimbledone, kde vypadol opäť ako 6. nasadený už v 2.kole so Srbom Jankom Tipsarevičom v štyroch setoch 7 – 6,5 – 7, 4 – 6 a 6 – 7. Na domácej pôde v New Yorku na US Open bol nasadená osmička. Vypadol vo štvrťfinále s Novakom Đokovićom v 4 setoch 2 – 6,3 – 6,6 – 3 a 6 – 7.

Finálové účasti na turnajoch ATP (54)

Dvojhra – výhry (30)

Dvojhra – prehry (18)

Štvorhra – výhry (4)

Štvorhra – prehry (2)

Výkonnostná krivka

Referencie

Iné projekty

Externé odkazy 

 Oficiálna stránka

Tenisti USA
Víťazi US Open
Osobnosti z Omahy